God ons Groot Geneesheer - Beth-Haran Ministries
God ons Groot Geneesheer
Jy gryp na al wat 'n pil en stroop is wanneer jy siek is. Het jy al ooit gaan stil sit en dink dat als wat skeef loop in jou lewe, liggaamlik en geestelike stress op jou plaas en jou siektes toestand veroorsaak en jy weg beweeg van ons groot Geneesheer.
Eksodus 5 v 26
26. Hy het gesê: Julle moet goed luister na wat Ek, die Here julle God sê! Julle moet doen wat reg is in my oë, gehoor gee aan my gebooie en alles wat Ek vir julle voorskryf. Dan sal Ek geeneen van die siektes waarmee Ek Egipte getref het, oor julle bring nie, want dit is Ek, die Here, wat julle gesond hou.
Gee jy gehoor aan die Here se wette? Doen jy wat reg en goed is in die oë van ons Vader? Draai jou lewe weg van die verkeerde doen en late van die wêreldse dinge. Lewe volgens die wil van ons Here Bid tot ons groot geneesheer vir alle genesing. Maak nie saak of ons hulp nodig het met genesing van liggaam of siel. God het die mag om ons op alle vlakke gesond te maak.
Wanneer ons dringend genesing nodig het, kan ons na die Groot Geneesheer, Jesus Christus gaan in gebed en Hy sal jou gebede beantwoord. Daar is soveel verse in die Bybel wat ons in ons gebede kan in bring wanneer ons bid vir genesing.
2. Here my God, ek het jou tot hulp geroep en Jy het my gesond gemaak.
Sit jy met 'n siekte wat soos 'n swaard oor jou kop hang of is jy geestelik siek as gevolg van depressie of dinge wat skeef geloop het in jou lewe? Roep na die Here, ons Geneesheer en Hy sal jou gesond maak. Staan sterk in geloof en vertrou op die Here. Hy sal totale genesing bring.
Psalm 41 v 4
4. Die Here sal hom bystaan in sy siekte. As hy siek is sal U hom genees.
Jakobus 5 v 15 & 16.
15. En as hulle gelowig bid, sal dit vir die sieke genesing bring, die Here sal hom gesond maak. As hy gesondig het, sal dit hom vergewe word.
16. Bely julle sondes eerlik teenoor mekaar en bid vir mekaar, sodat julle gesond kan word.
Ken jy iemand wat liggaamlik of geestelik God se genesing nodig het? Wil jy 'n gebed doen vir die siek familie lid, vriend of persoon van wie jy gehoor het? Lig hul op na ons Groot Geneesheer, Jesus Christus Met 'n ernstige, kragtige gebed van gelowiges, sal God intree en genesing bring.
Hemelse Vader, U is ons Groot Geneesheer. Here, U is die een waarna ek om hulp roep in tye van swakheid en in tye van nood. Ek vra in die naam van Jesus Christus, gaan saam elke sieke, liggaamlik en geestelik as ook die wat emosionele genesing nodig het. U ken elke een se nood daar buite. Laat elke persoon wat worstel met sy probleem/siekte weet dat Jy met hom is, dat hul nooit alleen is. Vader gee hom die nodige krag en mag hy verheerlik word in die moeilike tyd waarin hy hom self bevind. Here in U woord staan daar: U genees die gebrokenes van hart en verbind hul wonde. Ek bid vir totale genesing van Hart en Siel. Bring rustigheid en beskerming oor elke een.